СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“

**ЗАПОВЕД**

№ РД 19-61/22.02.2016

На основание решение на Академическия съвет, протокол № 2/16.12.2015 год.

**НАРЕЖДАМ**:

1. Кандидат-студентите заплащат такса в размер на **30 лв.** за явяване на един изпит и по **30 лв.** за всеки следващ конкурсен изпит;

2. Внесена такса за кандидатстудентски изпити не се възстановява;

3. От такса за явяване на кандидатстудентски изпити се освобождават: кръгли сираци (до 25-годишна възраст), инвалиди с трайни увреждания и намалена работоспособност 70 и над 70 на сто, военноинвалиди, лица, пребивавали до пълнолетието си в домове за отглеждане и възпитание на деца от системата на МОН и майки с три и повече деца. Всеки конкретен случай се удостоверява със съответните документи;

4. Таксата за явяване на кандидатстудентските изпити може да бъде внесена и по банков път в банков клон на всяка търговска банка (без БНБ) по банковата сметка на СУ „Св. Климент Охридски“:

**БНБ – ЦУ**

**IBAN: BG52 BNBG9661 3100 1743 01**

Банка: **БНБ; BIC CODE: BNBGBGSD**

Титуляр: **СУ „Св. Климент Охридски“**

Задължено лице (вносител): **трите имена на кандидат-студента**.

Контрол по изпълнението на заповедта възлагам на проф. д-р Р. Божанкова – зам.-ректор по учебната дейност и председател на ЦК на КСК.

Настоящата заповед да бъде сведена до знанието на гл. финансист, гл. счетоводител и на началника на отдел „Образователни дейности“.

**РЕКТОР:**

**Проф. дФн АНАСТАС ГЕРДЖИКОВ**